Diari Oficial de la Generalitat Valenciana


Sumari del DOGV 3145, del 18-12-1997 (1997/12886)

ACORD de 9 de desembre de 1997, del Govern Valencià, pel qual es fixen les retribucions del personal estatutari adscrit a les unitats de conductes addictives en algunes àrees de salut de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3145

Data del DOGV
:   18-12-1997

Secció del DOGV
:   AUTORITATS I PERSONAL - ALTRES ASSUMPTES

Número del document
:   1997/12088


Organisme emissor
:   Conselleria de Sanitat

Tipus de document
:   Acord

4100 ACORD de 9 de desembre de 1997, del Govern Valencià, pel qual es fixen les retribucions del personal estatutari adscrit a les unitats de conductes addictives en algunes àrees de salut de la Comunitat Valenciana. [97/A12770]
  
El Govern Valencià, en la reunió del dia 9 de desembre de 1997, adoptà l'acord següent:
  
«La Llei 3/1997, de 16 de juny, de la Generalitat Valenciana, sobre Drogodependències i Altres Trastorns Addictius, va assumir la preocupació de les societats occidentals davant l'alarmant augment del consum i l'abús de les drogues que, encara que afecta tots els sectors, se centra amb major virulència en la població juvenil, amb les repercussions consegüents en els àmbits familiar, social i laboral.
  
Conscient de la dimensió del problema, la Generalitat Valenciana havia aprovat el 1986 el Pla Autonòmic Valencià de Lluita contra la Droga, sota les directrius del qual es va elaborar el Decret 232/1991, de 9 de desembre, del Govern Valencià, en què es va crear una organització politicoadministrativa pròpia que augmentava l'eficàcia de les mesures adoptades davant el problema. També es van establir normes sobre l'autorització per al funcionament de centres i serveis d'atenció i prevenció de drogodependències, que van culminar en el Decret 233/1992, de 28 de desembre, del Govern Valencià. També les drogodependències tenen la consideració d'àrea d'investigació prioritària en el Pla d'Ordenació dels Serveis Socials de la Comunitat Valenciana (Llei de la Generalitat Valenciana 5/1989, de 6 de juliol), i es regula l'atenció a la salut mental, entesa com a conjunt d'activitats adreçades a la promoció i l'assistència en el Decret 148/1986, de 24 de novembre, del Govern Valencià.
  
Dins aquest marc legislatiu, fidel a l'article 43 de la Constitució espanyola, i en compliment de l'Estatut d'Autonomia, s'inscriu la Llei 3/1997, ja esmentada, que crea les unitats de conductes addictives com a recursos especialitzats d'assistència que, integrats en la Conselleria de Sanitat, es constituiran com a dispositius de referència del model d'intervenció en drogodependències i altres trastorns addictius a la Comunitat Valenciana.
  
Una vegada concebuda l'assistència sanitària a les drogodependències com una prestació dins dels sistema sanitari públic, cal estructurar les unitats de conductes addictives. Per a això es va dictar l'Ordre de 7 de juliol de 1997, de la Conselleria de Sanitat, que crea aquestes unitats en algunes àrees de salut de la Comunitat Valenciana.
  
Una conseqüència lògica de tot això és la necessitat de dissenyar i descriure els recursos humans que han d'atendre aquesta prestació assistencial i, un vegada fet això mitjançant la configuració de la plantilla corresponent, fixar les retribucions aplicables al personal adscrit a les unitats.
  
Per tot això, vista la memòria econòmica corresponent elaborada per la Direcció General d'Atenció Primària i Farmàcia i la Direcció General de Recursos Humans, que ha merescut un informe favorable de la Conselleria d'Economia, Hisenda i Administració Pública quant a l'existència de disponibilitat pressupostària que atenga la modificació necessària de la plantilla, a proposta del conseller de Sanitat i després de la negociació en la Mesa Sectorial de Sanitat, d'acord amb el que disposa l'article 32.b) de la Llei 9/1987, de 12 de juny, d'òrgans de representació, determinació de condicions de treball i participació del personal al servei de les administracions públiques, el Govern Valencià
  
ACORDA
  
Primer
  
Fixar les retribucions dels metges de conductes addictives recollides en l'article 10 de l'Ordre de 7 de juliol de 1997, de la Conselleria de Sanitat, en la classificació A 24 C, de manera que el seu desglossament per conceptes serà el següent:
  
Segon
  
Fixar les retribucions dels psicòlegs de conductes addictives recollits en l'article 11 de la mateixa ordre en la classificació A 24 B, de tal manera que el seu desglossament per conceptes siga el següent:
  
Tercer
  
Les retribucions del personal adscrit afectat per aquest acord experimentaran els increments que, si pertoca, hagen d'aplicar-se a les de la resta del personal estatutari segons els criteris fixats en les lleis de pressupostos corresponents.
  
Quart
  
Es faculta la Conselleria de Sanitat per dictar les instruccions que calguen per a l'aplicació del que disposa aquest acord.
  
Cinqué
  
Aquest acord entrarà en vigor l'endemà de la publicació en el Diari Oficial de la Generalitat Valenciana.
  
Contra aquest acord, que exhaureix la via administrativa, escau, després de la comunicació preceptiva al Govern Valencià, la interposició d'un recurs contenciós administratiu davant el Tribunal Superior de Justícia de la Comunitat Valenciana, conformement amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de dos mesos comptadors des de l'endemà de la publicació en el Diari Oficial de la Generalitat Valenciana.
  
València, 9 de desembre de 1997»
  
El conseller secretari del Govern Valencià,